Carlos Osoro Sierra

Carlos Osoro Sierra (født 16. mai 1945 i Castañeda i Cantabria i Spania) er en spansk kardinal og erkebiskop av Madrid.

Liv og virke

Bakgrunn 
Etter videregående studerte Carlos Osoro Sierra pedagogikk og matematikk ved Universidad Complutense de Madrid og underviste deretter i et år ved Colegio La Salle i Santander. Deretter gikk han på seminar for sene kall Colegio Mayor El Salvador i Salamanca, og studerte katolsk teologi og filosofi ved Universidad Pontificia de Salamanca, hvor han tok lisensiatgrader i både teologi og filosofi. Han tok også en grad i naturvitenskap fra Complutense og en grad i utdanning fra Universitetet i Salamanca.

Prest 
Den 29. juni 1973 ble han ordinert til prest for bispedømmet Santander. Deretter ble han ungdomsprest i sognet Torrelavega og direktør for Casa de los muchachos. Samtidig var han foreleser ved Escuela Universitaria de Formación del Profesorado «Sagrados Corazones» frem til 1975. Fra 1975 til 1996 var han generalsekretær for sjelesorgen og kuriens ansvarlige for kall, seminarer og lekmannsapostolat. Fra 1976 var han også generalvikar (til 1994) og fra 1977 rektor for bispedømmeseminaret Seminario de Monte Corbán (til 1996). I 1993 ble han utnevnt til katedralkapittelet i bispedømmet Santander, som valgte ham til prost i 1994.

I 1996 ble han rektor for Centro Asociado del Instituto Internacional de Teología a Distanciaog for Instituto Superior de Ciencias Religiosas San Agustín tilknyttet Universidad Pontificia de Comillas.

Biskop av Orense 
Den 27. desember 1996 utnevnte pave Johannes Paul II ham til biskop av Orense. Han mottok bispevielsen den 22. februar 1997 i Ourense-katedralen av den apostoliske nuntius til Spania, erkebiskop Lajos Kada; medkonsekratorer var erkebiskopen av Santiago de Compostela, Julián Barrio Barrio, og biskopen av Tui-Vigo, José Diéguez Reboredo.

Erkebiskop av Oviedo 
Den 7. januar 2002 utnevnte Johannes Paul II ham til erkebiskop av Oviedo; den høytidelige embedsovertakelse fant sted den 23. februar samme år.

Erkebiskop av Valencia 
Pave Benedikt XVI utnevnte ham til erkebiskop av Valencia den 8. januar 2009; han ble innsatt der den sted 18. april samme år.

Erkebiskop av Madrid 
Den 28. august 2014 utnevnte pave Frans ham til erkebiskop av Madrid. Innsettelsen fant sted den 25. oktober samme år.

Den 9. juni 2016 utnevnte pave Frans ham også til den første ordinarius av Ordinariatet for troende av østlige riter i Spania, som ble opprettet samme dato.

Pave Frans har kalt Osoro Sierra «Don Carlos pilegrimen», henspillende på hans hyppige spaserturer rundt i sitt erkebispedømme der han mingler med folk for å bli bedre kjent med dem. Han satset særlig på religiøse kall og i Valencia steg antallet seminarister fra 51 i 2012 til 61 i 2013. Ved sin ankomst til Madrid aktet han å lansere en en evangeliseringsplan for bedre å nå ut dem som var på avstand fra kirken for å få ny styrke inn i troslivet. Han innbyr ungdommer til seg tidlig hver måned for å snakke med dem og bedre forstå deres behov og bekymringer, og han feirer ofte messer i fengsler. Osoro Sierra besøkte også klaustrerte kommuniteter ved sin ankomst til Madrid.

Osoro Sierra ble en gang spurt om han betraktet seg som en liberal eller konservativ prelat. Men han avviste merkelappene som distraksjonet, og sa at han ville være en Kirkens mann.

Kardinal 
I konsistoriet den 19. november 2016 kreerte pave Frans ham til kardinalprest og tildelte ham titularkirken Santa Maria in Trastevere.

Verker 
    A la Iglesia que amo, 1989, Narcea, Madrid. ISBN 978-84-277-0868-6.
    Cartas desde la Fe, 1995, Narcea, Madrid. ISBN 978-84-277-1135-8.
    Beato Manuel González, el obispo de la Eucaristía, visto por tres obispos, en cooperación con Carlos Amigo Vallejo, Manuel Sánchez Mongo y Rafael Palmero Ramos. Publicado en 2001, Edibesa, Madrid, ISBN 978-84-8407-233-1.
    Siguiendo las huellas de Pedro Poveda: sacerdotes en la entraña de nuestra cultura, 2003, Madrid, Narcea. ISBN 978-84-277-1425-0.
    Ahí tienes a tu Madre, 2005, Ed. La raíz, ISBN 978-84-609-7952-4.

Pastorale tekster 
 Una familia que se quiere como la de Nazaret, 2006, Arzobispado de Oviedo, Oviedo.
 La Iglesia, memoria y presencia de Jesucristo: siempre provocados y convertidos a la misión. 2006, Arzobispado de Oviedo, Oviedo.
 A la misión desde la conversión: carta pastoral ante el Sínodo de la Iglesia en Asturias para el Tercer Milenio, en la solemnidad de la Natividad del Señor, 25 de diciembre de 2006, 2007, Arzobispado de Oviedo, Oviedo.

Episkopalgenealogi 
Hans episkopalgenealogi er:
 Kardinal Scipione Rebiba (1504–1577)
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Giovanni Francesco Albani (1720–1803) *1760
 Kardinal Carlo Rezzonico den yngre (1724–1799) *1773
 Kardinal Antonio Dugnani (1748–1818) *1785
 Erkebiskop Jean-Charles de Coucy (1746–1824) *1790
 Kardinal Gustave-Maximilien-Juste de Croÿ-Solre (1773–1844) *1820
 Biskop Charles-Auguste-Marie-Joseph Forbin-Janson (1785–1844) *1824
 Kardinal François-Auguste-Ferdinand Donnet (1795–1882) *1835
 Biskop Charles-Emile Freppel (1827–1891) *1870
 Kardinal Louis-Henri-Joseph Luçon (1842–1930) *1888
 Kardinal Charles-Henri-Joseph Binet (1869–1936) *1920
 Kardinal Maurice Feltin (1883–1975) *1928
 Kardinal Jean-Marie Villot (1905–1979) *1954
 Erkebiskop Lajos Kada (1924–2001) *1975
 Kardinal Carlos Osoro Sierra (1945–) *1997

Referanser

Eksterne lenker 
 

Spanske kardinaler
Spanske katolske biskoper
Personer fra Cantabria
Linjen Rebiba